এসময় বিশেষ অতিথিদের বক্তব্যে তজুমদ্দিন উপজেলা যুবলীগের সাধারন সম্পাদক আব্দুর রহমান বলেন, লালমোহন - তজুমদ্দিনের রোল মডেলের জনক দ্বীপবন্ধু আলহাজ্ব নুরুন্নবী চৌধুরী শাওন ভোলা-৩ আসন থেকে নির্বাচিত হওয়ার পর এখানকার জনপদকে দীর্ঘ দিনের অবহেলিত, অত্যাচারিত, দাঙ্গা, হাঙ্গামার হাত থেকে রক্ষা করে নতুন এক শান্তির জনপদে রূপান্তরিত করেছেন। এমপি মহোদয় তার ব্যাক্তিগত তহবিল থেকে গরিব দুঃখি অসহায় মানুষের মাঝে শীতবস্ত্র বিতরণ সহ এরকম অনেক জনসেবা ও উন্নয়ন মূলক কর্মকান্ড চালিয়ে যাচ্ছেন।